Lagoon's Edge is 'n knus selfsorgkothuis in die gewilde vakansieoord Uilenkraalsmond. Die kothuis is slegs meters vanaf die strandmeer aan die kampterrein se kant van die oord. Die kothuis is deur 'n duin en bome teen die wind beskut en bied privaatheid. Dis ideaal vir gesinne met kinders en die strandmeer is veilig vir swem.
Dié kothuis beskik oor 1 slaapkamer, 1 badkamer en 'n oopplan-kombuis, -eetarea en -leefarea. Die slaapkamer het 'n dubbelbed en 'n enkelbed, en daar is 'n addisionele enkelbed in die leefarea. Linne en badhanddoeke word voorsien. Alle beddens het matras- en kussingbeskermingslope op.
Die ongekunstelde kombuis is goed toegerus met 'n yskas-vrieskas, mikrogolfoond, oondjie, ketel, 'n broodrooster, eetgerei en breekware. Daar is 'n etenstafel met sitplek vir 4 en 'n tafel en stoele buite. Die leefarea lei na 'n beskutte houtstoep met 'n outydse halfdrom wat vir vuurmaak gebruik kan word. Gaste moet asb. hul eie braairooster en byl saambring. Parkeerplek is vir 2 voertuie voor en langs die kothuis beskikbaar. Ongelukkig word troeteldiere nie toegelaat nie.
Die oord het baie doendinge vir kinders, soos mini-gholf en 'n waterwurm, en go-carts kan gehuur word. Daar is 'n TV met DVD's, asook speelgoed en boeke vir kinders. Die oord het ook 'n buurtwag en 24 uur-sekuriteit.
'n Bespreking by Lagoon's Edge sluit in:
Gaste wat na Lagoon's Edge gekyk het, het ook belangstelling getoon in die volgende lekke plekke:
Pelikaanstraat 3, Uilenkraalsmond, Gansbaai, 7220, Wes-Kaap